section_heading: Djela
paragraph_text: Svojim znanstvenim radom pridonio je suvremenom oblikovanju komparativnog prava. Smatra se jednim od najinovativnijih i najutjecajnijih znanstvenika u protekla tri desetljeća u komparativnom pristupu promišljanju pravnih instituta, napose u području kaznenog procesnog prava i dokaznog prava. Uz mnogobrojne radove, studije, istraživanja i predavanja, napisao je i trinaest knjiga. Stručnjaci knjigu The Faces of Justice and State Authority (1986.; Lica pravosuđa i državna vlast, 2008.) smatraju njegovim najznačajnijim djelom. Ta je knjiga jedno od najvažnijih djela prošlog stoljeća u oblasti komparativnog postupovnog prava. Bitno je utjecala na gledanje i razumijevanje različitih pravnih sustava i upozorila na važnost odnosa između društvene kulture i načina na koji određena društva rješavaju sporove.Mirjan R. Damaška (na engleskom). Yale Law School. Pristupljeno 24. prosinca 2014. Uz to napisao je i druga značajna djela. Okrivljenikov iskaz kao dokaz u suvremenom krivičnom procesu (1962.), Rječnik krivičnog prava i postupka (koautor, 1966.), Poredbeno pravo (Comparative Law, koautor, 1988.), Dokazno pravo u lutanju (Evidence Law Adrift, 1997.). Objavio mnogobrojne radove u inozemnim časopisima, uglavnom iz područja kaznenog prava i postupka, građanskog postupka, pravne povijesti, poredbenog prava i pravne teorije.<ref>Damaška, Mirjan. Hrvatska enciklopedija. Leksikografski zavod Miroslav Krleža. Pristupljeno 24. prosinca 2014.